polyglot-tagger/wikipedia-language-snippets-filtered huggingface dataset:
Fridericus II , qui vivus Puer Apuliae et Stupor Mundi appellabatur (natus Aesi apud Anconam die 26 Decembris 1194; mortuus in "Florentino" Apuliae die 13 Decembris 1250), fuit rex Siciliae ab anno 1198 usque ad mortem, rex Hierosolymae, rex Germanicus, et imperator Romanus.
Mercurius creberius facilis videndo de Tellurico Hemisphaerio Meridionali quam de Septemtrionali est, quia maximae possibiles suae elongationes Occidentales Solis semper evenunt cum principia autumni in Hemisphaerio Meridionali est, dum suae maximae possibiles elongationes Meridionales accidunt cum in Hemisphaerio Meridionali extremum hiemis tempus est.
Primus auctorum Latinorum nobis cognitorum Catullus Larium lacum Novumque Comum refert, urbem familiarem Caecilii amici et poëtae ("Poëtae tenero, meo sodali Velim Caecilio, papyre, dicas Veronam veniat, Novi relinquens Comi moenia Lariumque litus") necnon poëtriae Caecilii admiratricis ("Quae nunc, si mihi vera nuntiantur, Illum deperit impotente amore. . . . Sapphica puella Musá doctior").
"Aegypti incolam" huius cultus destructorem fuisse adseverabant, qui libros a Zoroastro compositos, litteris aureis in mille et ducentis pellibus bovinis exscriptos, comburere iusserit; ita aevum Achaemenidarum, Zoroastrianismo propitium, exitum habuisse, aevumque peius, religione carente, incepisse.
Consilium Vindobonense fuit conventus Vindobonae ab 28 Septembris 1814 usque ad 9 Iunii 1815 habitus, Napoleone insulam Elbam nuper expulso, in quem sedecim tunc graviorum Europae civitatum legati venerunt, ut una de novo rerum ordine in Europa bellis Napoleonicis pacatis statuendo colloquerentur in Palatio Belli Fontis.
Umm Kulthum , etiam in linguis variis Oumm Kalthoum scripta (Arabice , Fāṭima ʾIbrāhīm es-Sayyid el-Beltāǧī nata Tmaïe El Zahayira in vico in delta Nili die 31 Decembris 1898; mortua Cairi die 3 Februarii 1975) fuit cantrix, compositor carminum, et histrio in pelliculis Aegyptiis, quae annis ab 1920 ad 1970 agebat, una e praeclarissimis orbis Arabici musicis.
Revocatus Athenis a Nerone cohortique amicorum additus atque etiam quaestura honoratus, non tamen permansit in gratia: si quidem aegre ferens, recitante subito ac nulla nisi refrigerandi sui causa indicto senatu recessisset, neque verbis adversus principem neque factis excitantibus post haec temperavit: adeo ut quondam in latrinis publicis clariore cum crepitu ventris hemistichium Neronis magna consessorum fuga pronuntiarit "sub terris tonuisse putes."
Cum annis inter 1837 et 1838 diversa in geologicis vulgavisset , editum est anno 1839 diarium observationum tamquam pars tertia descriptionis de tota excursione Fitzroyana. Quae pars anno 1845 Londinii iterum modo ab aliis rebus absoluto edi potuit sub titulo »Voyage of a naturalist round the world«. Fructus zoologici istius expeditionis a dominis Owen, Waterhouse, Gould, Bell et Jenyns tractati sunt et hinc, cum praefatione Darwiniana, editus est liber hic: »Zoology of the voyage of H. M. S. Beagle«
"Huic conspectui vitae inest quaedam maiestas, singulis viribus suis praeditae, initio in paucas formas aut tantum in unam inspiratae; itaque dum hic planeta secundum legem fixam gravitationis tenorem suum provolvendo sequi perrexerit, exinde principio tam simplici formae pulchrae et mirae innumerabiles ortae sunt et oriri pergunt."—Darwin 1859: 492.
"Et qui primi iucca vescebantur cruda, breui peribant. Cum esset eius gustus suauus, decreuerunt diuersis exeperiri modis pertinaciter eius Vsum. Assa elixáque minus nocebat. Deuenêre tandem tandem ad agnitionem veneni, succo letentis. & eò modò exiccata conditàque & deductá in cazabys panem præbet stomachis humanis triticeo saniorem, quod aptior sit digestioni."
Historicum centrum circum Aream centralem cum Puteo Sancti Rolandi situm est, cum Curia gothica , cum Ecclesia cathedrali Sancti Martini (1302-1452: annis a 1563 ad 1830 ibidem reges Hungariae coronati sunt), cum Fano Franciscanorum (saeculi XIII, quod autem postea in stilum Barocum translatum est), cum Fano Societatis Iesu .
Diu ergo nullus fuit populus, qui exercitum Hungaricum superare posset; sed Germani tandem, artibus Hungarorum in proelio intellectis (postquam enim Hungari simulanter terga verterunt, hostem palantem subito aggredi solebant), exercitum magnum conlegerunt, ac ad Merseburgam , tum ad Augustam Vindelicorum anno 955 Hungaros maxima clade vicerunt.
Postquam Bisseni, sive Patczinaciti, gens Hungaris infesta, colonias Hungaras in Etelköz, absente exercitu Hungarico, infestarunt, Hungari gravi necessitate coacti porro migraverunt, annoque 896 regionem Montibus Carpaticis cinctam occupaverunt, nationibus ibi habitantibus—Bulgaris, Slavis, Moravicis, Francis—feliciter debellatis.
Thomas Aquinas seu de Aquino, Sanctus anno 1323 a Papa Ioanne XXII renuntiatus (Rocchae Siccae, in Latio anno 1225 natus; Abbatiae Fossanovensis prope Privernum 7 Martii anno 1274 mortuus) fuit presbyter in Ordine Praedicatorum, philosophus, theologus scholasticus, et Doctor Ecclesiae.
1628 Gotofredi Archontologia Cosmica: "Regnum Iaponiæ", Avity, Pierre d' ; Gottfried, Johann Ludwig : Archontologia cosmica, sive imperiorum, regnorum, principatuum, rerumque publicarum omnium per totum terrarum orbem commentarii luculentissimi : quibus cum ipsae regiones, earumque ingenia, ac termini, tum incolarum mores, opes provinciarum, mercimonia ac negotiatio, robur militare, forma dominii, religionis cultusque ratio, successiones denique principum ad nostra usque tempora deducuntur . / opera et studio Jo.
Arapatiella Arcoa Balsamocarpon Batesia Burkea Bussea Caesalpinia Campsiandra Cenostigma Chidlowia Colvillea Conzattia Cordeauxia Delonix Dimorphandra Diptychandra Erythrophleum Gleditsia Gymnocladus Haematoxylum Hoffmannseggia Jacqueshuberia Lemuropisum Lophocarpinia Melanoxylum Moldenhawera Mora Moullava Orphanodendron Pachyelasma Parkinsonia
Die 22 mensis Iunii anno 1941 Germania sine promulgatione belli Unionem Sovieticam invasit et initio prospere bellabat: Rutheniam Albam, Ucrainam, Lituaniam, Lettoniam, Estoniam partemque territorii Russiae occupavit (copiae hostiles Leninopolem in obsidione habuerunt, Moscuam fere adeptae fuere, ad Caucasum et ad Rham pervenerunt).
Haec pacta, cum societatem inter Britanniarum Regnum et Franciam atque inter Britanniarum Regnum et Russiam non instituerent, efficienter fecerunt ut ingressio Britannica in certamen futurum quod Franciam vel Russiam implicaret veri similis esset; unde compositio conectorum pactorum bilateralium Conventum Triplex appellari coepit.
Ex canone 1186 propositum cultus sanctorum est: "Ad sanctificationem populi Dei fovendam, ecclesia peculiari et filiali christifidelium venerationi commendat Beatam Mariam semper Virginem, Dei Matrem, quam Christus hominum omnium Matrem constituit, atque verum et authenticum promovet cultum aliorum Sanctorum, quorum quidem exemplo christifideles aedificantur et intercessione sustentantur."
America Septentrionalis seu Borealis sive usque ad saeculum duodevicensimum Mexicana (Anglice North America; Francice Amérique du Nord; Hispanice América del Norte et Norteamérica) est septentrionalis Americarum continens, tertia superficie et quarta numero incolarum, in hemisphaerio septentrionali Telluris et in hemisphaerio occidentali sita.
Siberia divisa est in Occidentalem, ubi planities Sibirica Occidentalis patet (regio Tumenensis cum districtibus autonomis Chanty-Mansiensi–Iugra et Iamalo-Nenetico, regio Kurganensis, regio Omensis, regio Novosibirscensis, regio Tomensis, regio Kemerovensis, territorium Altaicum et res publica Altai) et Orientalem, ubi planities elevata Sibiriae Mediae sita est (territoria Crasnoiarense et Transbaicalicum, regiones Ircutensis et Amurensis atque res publicae Chakassia, Tuva, Buriatia et Iacutia).
Saeculo quindecimo Magnus Ducatus Moscoviae, qui Regnum Russicum formavit, terras in regione et ab oriente Uralis adiungere incepit: anno 1472 terram Permicam subnexuit, et anno 1483 militiam in Iugram ad Obium fluvium perfecit, cuius causa certi duces Vogulorum facti sunt subreguli magni ducis Moscoviae Ioannes III, qui titulos ducis Iugoriae, Condiniae et Obdoriae recepit.
Tanais, e loco prope urbem Novomoskovsk regionis Tulensis per regiones Tulensem, Lipetzkensem, Voronegiensem, Volgogradensem et Rostoviensem Foederationis Russicae fluens, circiter 1870 chiliometra patet et in sinum Taganrogiensem paludis Maeotidis prope Asoviam urbem se effundit.
Sanctus Vincentius a Paulo (natus in Pouy, hodie Saint-Vincent-de-Paul prope Aquas Tarbellicas Landarum praefecturae Franciae die 24 Aprilis 1581; mortuus Lutetiae die 27 Septembris 1660) fuit sacerdos, fundator Lazaristarum et, una cum Ludovica de Marillac, Societatis Filiarum Caritatis; praeterea auctor Caritatis hodiernae existimatur.
Quamquam Botsuana rhythmo magno per decennia crevit et etiam crescit, cum magis aut minus intentione, eius populus dure Syndroma Comparatis Defectu Immunitatis punitur, circa unus e quibusque tribus incolis Botsuanae VIDH habet, quod exspectatioenm vitae nationis in pessimo ordine mundanae clasificationis conlocat.
Secundum Archipoetam : "Quis in igne positus/igne non uratur? Quis Papiae demorans/castus habeatur? Ubi Venus digito/juvenes venatur,/oculis illaqueat, facie praedatur? Si ponas Hippolytum/hodie Papiae, non erit Hippolytus/in sequenti die. Veneris in thalamos/'ducunt omnes viae.' Non est in tot turribus/turris Alethiae."
Bauzanum (; alia nomina: Bausanium, Bozanum, Bolzanum, Bulsanum, Pausanum, Pauzana, Pisonium, Pozanum; olim fortasse: Pons Drusi; Theodisce: Bozen; Ladine: Bulsan; Italiane: Bolzano) est urbs et municipium Italicum, circiter 107 000 incolarum, in regione Tridentino-Athesia Superiori / Tirolo Meridionali situm et caput Provinciae Liberae Bauzanensis vel Athesiae Superioris / Tirolis Meridionalis.
Quandoquidem Saturnus super suum axem cum uniforme ratione non rotatur, multiplices rotationales periodi ei assignatae sunt : "Systema I" periodum 10 horarum, 14 minutarum et nullius secundae habet et Aequatoriali Zonae, de boreali meridiani Aequatorialis Baltei margine ad meridiani borealis Aequatorialis Baltei margine patenti, coit.
Quod coepit quia Johannes Herschelus—Guillermi Herscheli filius, Mimantis et Enceladi inventoris—hoc facere in sua editione anni 1847, cuius nomen est Resultatio Astronomicarum Observationum factarum in Prumuntorio Bonae Spei, suggessit quia ei Croni erant soror et fratres.
Quae res licet satis bene Latine loquenti impedimentum non sit ut intellegat, intellegatur, tamen id probandum est, quod multi homines imprimis in universitatibus academicis necnon in scholis magis magisque student appellatione quae dicitur restituta uti, id est appellatio quae illius similis est qua Romanus eruditus primo ante Christum natum saeculo utebatur.
Ioannes, seu Iohannes, III Basilii filius (Russice: III , tr.: Ioann III Vasil'evič, seu III , translitteratio: Ivan III Vasil'evič; natus 22 Ianuarii 1440, mortuus 27 Octobris 1505 Moscuae), cognomine Magnus, fuit magnus dux Moscoviae ab anno 1462, filius senior Basilii II Caeci.
Ipse enim suae gentis eruditorum primus pietate prudentia ac diligentia sua nactus est doctae gentis sator & conditor esse, Withofiae scilicet sub musarum & gratiarum clientela comprehensae gentis, non filiorum modo sed & cognatorum qui huius exemplo ad disciplinarum studium erecti per Dei providentiam orbem exornant, & ab hoc suo auctore derivatos se esse gloriamur.
Quae loci celebritas aeterna & longe perennior erit quam illa quam ante id tempus ex sano & simulacro St. Margaretae, miraculis atque prodigiis, ut tum credebatur, per universam Guestphaliam notissimo habuit, cuius scilicet oraculum inter ipsam illam summorum legatorum praesentiam elanguuit atque conticuit.
Alacritatem autem beati viri non leviter auxit & iuvit felix & faustum & fortunatum, quod anno vigesimo seculi secundo iniit coniugium, hominem enim se sentiens, ut legi humanitatis, quae multis de causis solitudinem viri damnat, faceret satis, ornatissimam & honestissimam virginem sibi iucundam & gratam thori sociam elegit Agnetam Margaretam Gleimiam, Vesaliensem, ingenua familia Gleimia scilicet, quae plures egregios viros, & inprimis celeberrimum & hodie aeltmatissimum anacreonticum germanorum poetam Ioan.
Deinde ad illustre Athenaeum Bremense evectus doctissimorum atque dignissimorum tunc temporis antecessorum non institutione sola sed etiam familiaritate ac amicitia adiutus, magnis gressibus universae litteraturae, theologicae inprimis & philosophicae campum emensus est, quo etiam loco sub beati Schumacheri Cl. viri praesidio propiis ex fontibus haustam pulcherrimam dissertationem scripsit atque defendit de polytheotheti antediluviana.
Post paucos annos scriptor alius in Epitome de Caesaribus de petulantia Elagabali iam plura dixit: "Cupiditatem stupri -- quam assequi naturae defectu nondum poterat! -- in se convertens muliebri nomine Bassianam se pro Bassiano iusserat appellari . abscisisque genitalibus Matri se Magnae sacravit"; addiditque populum Romanum post mortem "indomitae rabidaeque libidinis catulam" appellavisse.
Vocabulo , mulierum coetus, in quibus ad puellarum educationem quae attinebant gerebantur, indicari solent; hi puerorum societatibus congruebant, puerorum educationi deditis; Spartae maxime antiquae scholae quem ad exitum pervenerint manifestius permanet: hominum , puerorum educatio, Artemidis Orthiae cultui initiatio, famosa.
Ut vero Herodotus auctor est , Naucratim poetriae frater in Aegyptum revertebat, quo mercaturae agendae causa se contulerat, vinum Lesbium apportans (atque illic meretricem amare coepit, Doricham, per errorem ab Herodoto nomine Rodopim commemoratam, magno pretio ab ipso redemptam).
Tum semunciam aeris, id est circiter tredecim grammata ac dimidium pendere oportuit, sed a medio secundo saeculo usque ad Gaium Iulium Caesarem dictatorem nummus aeneus perraro Romae percussus est, sive quod ingens quantitas nummorum prioribus annis percussorum usui sufficiebat atque argentei nummi denarius, quinarius et sestertius in maiore usu erant, sive quia homines asses novos et leviores aspernabantur ac vetustos accipere malebant.
Ex diversis historicorum sententiis, quid sit Nirvana, illa esse rectior videtur, quae eam annihilationem sive statum, in quo quaevis vita exhauriatir, esse dicit; nam quidquid de novitae huius doctrinae sit, quae tantum partem moralem systematis Buddhismi tangere videtur, principia sua ex philosophia Pantheismi materialis et Atomismi Brahminorum sequuntur; iam enim Capila de comuni quadam vi naturae, silens de Deo, loquitur, Canada quoque compositionem corporum sine causa prima explicat.
I Circumscriptio : Barisano, Branzolino, Coriano C1, Cotogni, Durazzanino, Foro Boario, Grandi Italiani C1, Malmissole, Pianta, Pieve Acquedotto, Poggio, Ravaldino C1, Roncadello, San Benedetto, San Giorgio, San Martino in Villafranca, San Pietro, San Tomè, Schiavonia/San Biagio, Spazzoli C1, Villafranca,
II Circumscriptio : Bussecchio C2, Ca' Ossi, Carpena, Castiglione, Cava, Ciola, Collina, Grisignano, Ladino, Lardiano, Magliano, Massa, Petrignone, Ravaldino C2, Ravaldino in Monte, Resistenza, Romiti, Rovere, San Lorenzo in Noceto, San Martino in Strada, San Varano, Vecchiazzano, Villagrappa, Villanova,
III Circumscriptio : Bagnolo, Bussecchio C3, Campo di Marte/Benefattori, Carpinello, Casemurate, Castellaccio, Coriano C3, Durazzano, Forniolo, La Selva, Musicisti/Grandi Italiani, Pievequinta, Ronco, Rotta, San Leonardo, Spazzoli.
In civitatem nativam reditus ab officiis publicis primum abstinebat, his sententiis oppositis: "Liber documentorum ait, 'Homo si erga patrem pius, erga fratres benignus sit, ad civitatem valere poterit:' ita faciens partem gubernii habebit: qua ratione alia postulabuntur?" et "Si lustrum detur, si Mutationibus annum quinquagesimum agens studere liceat, errores defugere possum."
Duce Jing civitatis Qi de gubernio quaerente, Confucius respondit: "Dux ductor sit, obsequens obsequiosus, pater paternus, filius filialis." "Bene," ait dux: "nisi dux ducat, nisi subiectus obsequatur, nisi pater paternus filiusque filialis sint, etiamsi panis sit, quomodo comedendum habeam?"
Nomina discipulorum Confucii variis fontibus dantur, quorum fere 16 apud Analecta et Mencium nominati pro certo habentur, videlicet: Zeng Shen , Bu Shang , Zhuansun Shi , Yan Yuan, Min Sun , Ran Geng , Ran Yong , Zai Yu , Duanmu Ci , Jilu, Ran Qiu , Yan Hui , Gongxi Chi , Fan Xu , Sima Geng , Zhong You , You Ruo .
Nihil de vita praebent, sed Confucio ipso nonnumquam attribuuntur, textus duos breves qui inter capitula Memorialis rituum servantur, videlicet "Schola adultorum" cum commentario longiori a Zengzi confecto qui medio saeculo V floruit, atque "Immutabile medium" fortasse a Zisi Confucii nepote compositum.
Confucius "Rectificationem nominum," dixit, ". Nominibus falsis, dicta irrationalia videbuntur. Dictis irrationabilibus, res male evolvent. Rebus male evolutis, nec ritus nec musica florebuntur. Ritibus musicaque deficientibus, poenae sceleribus non respondebunt. Poenis crimine non respondentibus, populus nesciet ubi manum, ubi pedem ponat ."
Plurimum viarum aquariarum civitatis sunt pars pelvis hydrographicae Sinús Chesapeaci, praeter partem minimam Garret Comitatus occidentalis (quae a Youghiogheny Flumine defluitur ut pars pelvis hydrographicae Mississippii Fluvii), dimidium orientalem Worcester Comitatus , et partem parvam anguli septentrio-orientalis civitatis .
Instituta dicasteriaque in Terra Mariae sita includunt: Universitas Marylandiae, Universitas Hopkinsiensis, Institutum Medicum Howardi Hughes, Celera Genomics, Human Genome Sciences, Institutum J. Craig Venter, Administratio Ciborum Medicamentorumque, MedImmune , Institutum Nationale Salutis, et Institutum Nationale Regulae Technologiaeque.
Orientalis, australis, occidentalisque civitatis partes sunt rusticiores, quamquam urbis gravibus regionalibus sparguntur, exempli gratiá, Sarisberia, Urbs Oceana et Urbs Chesapeaca in Litore Orientali; Lexingtonia Saeptum et Waldorf in Terra Mariae australi; et Cumbria in Terra Mariae occidentali.
Inter auctores tragoediarum 'Coriolanus' inscriptarum memorari possunt Francici poetae Alexander Hardy , Urbanus Chevreau , Gaspard Abeille et Jean-François de La Harpe , Scoticus James Thomson et Austriacus Henricus Iosephus von Collin cuius tragoediae Beethoven praeclarum prooemium suum composuit.
Doctor Ludovicus Lazarus Zamenhof (lingua Iudaeo-Germanica , Polonice Ludwik Łazarz Zamenhof, Theodisce Ludwig Lazarus Samenhof natus familia Iudaica die 15 Decembris 1859 in urbe Bialostocensi in hodierna Polonia orientali, quae hoc tempore ad Imperium Russicum pertinebat; mortuus die 14 Aprilis 1917 Varsoviae) fuit medicus ocularius sed clarissimus est quia linguam artificiosam nomine Esperanto creavit, ad communicationem et tolerantiam inter gentes.
"Lupum videre" est tacere, nam visus luporum vocem humanam perdere habebatur: "sed in italia quoque creditur luporum visus esse noxius vocemque homini, quem priores contemplentur, adimere ad praesens." , "vox quoque Moerim Jam fugit ipsa; lupi Moerim videre priores Vergilii Eclogum 9, 53
Appellatio "Protestantes" a Protestatione Spirensi repetit, quae a Statibus Imperii Lutheranis in Dieta Imperii anno 1529 habita facta est: Contra "recessum" anni 1526 derogatum "protestati sunt" , quo terris ac civitatibus imperii, a quibus reformatio exsectua erat, iuris securitas constituta erat.
Iam ante saeculum decimum sextum varii homines aut motus, ut ecclesiam emendarent, enisi sunt, qui partim intra ecclesiam Catholicam permanebant , partim ut haeretici ecclesia expulsi vexatique sunt, sicut Petrus Valdes, Ioannes Wycliffe et Iohannes Hus, qui ultimi Protestantismi praecursores haberi solent.
In Bibliorum Sacrorum libro Genese narratur homines mori debere, quod Adam Evaque, protoparentes Dei mandati immemores, peccaverint: "Propterea, sicut per unum hominem peccatum in hunc mundum intravit, et per peccatum mors, et ita in omnes homines mors pertransiit, eo quod omnes peccaverunt" .
Benacus lacus (etiam Gardae lacus, Gardensis lacus, Guardae lacus, Minciadis lacus vocari potest) est Italiae lacuum maximus: hic Italiae septemtrionalis lacus inter Veronae provinciam in Venetia, Brixiae provinciam in Langobardia et Tridentinam regionem dividitur; Mincius Benaci lacus emissarium est.
Haec leguntur in Martyrologio Romano : "Carthagine, passio sancti Cypriani, episcopi, sanctitate et doctrina clarissimi, qui funestissimis temporibus Ecclesiam optime rexit, confessores fidei in aerumnis firmauit et, Valeriano et Gallieno principibus, post durum exsilium, coram frequentissimo populo a proconsule gladio animaduerti iussus martyrium consummauit. eius memoria perendie celebratur."
Venetiola hemisphaericae integrationis alternativas per proposita velut Foedus Bolivarianum Populorum Nostrae Americae-Foedus Commercii Populorum (Hispanice; Alianza Bolivariana para los Pueblos de Nuestra América - Tratado de Comercio de los Pueblos) et nuper emissum Pan-Latino-Americanum rete televisificum TeleSUR quaerit.
Venetiola arbitrium Societatis Civitatum Americanarum ut adoptarentur eius Conventio Contra Corruptionem defendit et active in Mercatus Communis Meridiei laborat ut secundetur commercii ac energeticae integrationis incrementum, per orbem terrarum quaerenda "multipolaris" mundi formatione qui in firmandis diplomaticis vinculis inter Tritocosmicas civitates fundaret.
Praecipuae Venetiolanae factiones politicae sunt: Actio Democratica (Hispanice Acción Democrática, AD, anno 1941 a Romulo Gallego et Romulo Betancourt condita); Consilium Oragnizationis Politicae Comitialis Libertae (Comité de Organización Política Electoral Independiente, COPEI, anno 1946 a Raphaele Caldera conditum); Motus Quintae Reipublicae (Movimiento V República, MVR, ductus e conditione anno 1997 ab Hugone Chávez); Novum Tempus ; Primum Iustitia ; Motus ad Socialismum ; Convergentia .
Anno 1895, post diplomaticorum conatuum annos ad solvendam rixam de finibus Venetiolanis, rixa de fluminis Essequebiae finibus dirupta est et tunc vocata est in "neutram" commissionem (a Britanniarum Regni, Civitatum Foederatarum et Russiae legatis compositam sine directo Venetiolae legato), quae anno 1899 contra terram Venetiolanam vindicationem decrevit.
Civitates in novem regiones administrativas quae anno 1969 praesidiali decreto statutae sunt conglobantur; insuper, Venetiola historice totum Guianense territorium ad occidentem fluminis Essequebiae versus vindicavit et adhuc vindicat, 159 500 chiliometrorum quadratorum amplum, et Guianam Essequibensem aut Zonam Vindicationis nuncupatum.
Anno 1945, deiecta Generalis Isaiae Medina Angarita dictatura, Romulus Betancourt, factionis Actionis Democraticae conditor, praeses ad tempus usque ad libera exeuntis 1947 comitia facta sunt, quae scriptorem Romulum Gallegos ad praesidatum adduxerunt, quem autem seditio militaris a potestate deiecit.
Annis post 1945 primo multae Uniones Democraticae Christianae condita sunt cingulis variis captis, praecipue locis Rhenicis etiamque Bavariae, etiam regione a Sovieticis capta unio condita est, sed dictatura deleta est paulo post. 1947 principes variarum unionum convenerunt et unionem unam condendam esse constituerunt et censuerunt unionem foederalem esse.
Procopius fuit a principio advocatus et orator, sed ab anno 527 adsessor Belisarii ducis exercituum Romanorum; iuxta eum igitur in bellis Persico, Vandalico et Gothico meruit in Iberia, Africa et Italia usque ad annum fere 542, quo anno Constantinopolim reversus plagam inguinalem saevire observavit et in opere suo historico descripsit.
Nihilominus multi auctores antiqui aliter tradiderunt : exempli gratia Dionysius Halicarnassensis qui eum filium Herculis et hyperboreae cuiusdam puellae, Palantho nomine, facit, quam Herculem iam praegnantem Fauno in matrimonium dedisse vult, unde Latinus filius Fauni vulgo habitus est.
Item alii parentes ei fuisse Herculem et filiam Fauni, alii Ulixem et veneficam Circen, alii filium Ulixis Telemachum et eandem Circen volunt.Ita genealogiae Italicae, quae Latinum et per Picum Saturni et per nympham Canentem Iani pronepotem facit, opponitur genealogia Graeca ab iis proposita qui res Romanas nascentes cum heroicis temporibus Graeciae nectere temptant.